
ΑΠΟΦΑΣΕΙ Σ 

Διόρθωση της Φ. 22391/7973/16 - 4-1998 απόφασης του 
Υφυπ. Εσωτερικών Δημ. Διοίκησης & Αποκ/σης. 

Ο ΥΦΥΠΟΥΡΓΟΣ ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ 

Με την Φ. 22391/3169/5.4.99 απόφαση του Υφυπουρ¬ 
γού Εσωτερικών, Δημ. Διοίκησης και Αποκέντρωσης, 
διορθώνεται η Φ. 22391/7973/16 - 4-1998 απόφαση, με 
την οποία έγινε δεκτό το αίτημα πολιτογράφησης της 
ΚΟΜΜΟ ΝΙΝΑ - ΤΑΝΙΑτου ΦΡΑΝΣΙΣ ως προς τα ονοματε- 
πωνυμικά στοιχεία από το εσφαλμένο «ΚΟΜΜΟ ΝΙΝΑ - 
ΤΑΝΙΑ του ΦΡΑΝΣΙΣ» στο ορθό «ΚΟΜΟ ΝΙΝΑ ΤΑΝΙΑ 
ΜΙΣΕΛτου ΦΡΑΝΣΙΣ ΜΑΡΙΖΑΝ ΕΔΟΥΑΡΔΟΥ». 

Ο ΥΦΥΠΟΥΡΓΟΣ 

Γ. ΦΛΩΡΙΔΗΣ 


Αριθ. Φ. 340.3/36/382060 (2) 

Τροποποίηση Προθεσμιών Λιποταξίας Στρατιωτικών. 

Ο ΥΦΥΠΟΥΡΓΟΣ ΕΘΝΙΚΗΣ ΑΜΥΝΑΣ 

1. Έχοντας υπόψη: 

α. Το Ν. 2292/1995 (ΦΕΚΑ'35) «Οργάνωση και Λειτουρ¬ 
γία Υπουργείου Εθνικής Άμυνας, Διοίκηση και Έλεγχος 
των ΕΔ». 

β. Το άρθρο 29Ατου Ν. 1558/85 (ΦΕΚΑ' 137) «Κυβέρνη¬ 
ση και Κυβερνητικά Όργανα» που προστέθηκε από άρθρο 
27 του Ν. 2081/92 όπως αντικαταστάθηκε από το άρθρο 1 
παρ.2τουΝ. 2469/1997. 

γ. Το γεγονός ότι από τις διατάξεις της παρούσας δεν 
προκαλείται επιβάρυνση σε βάρος του κρατικού προϋπο¬ 
λογισμού. 

δ. Τη με αριθ. Πρωτ. 29261/7.10.96 Κοινή Απόφαση 
Πρωθυπουργού και Υπουργού Εθνικής Άμυνας «Ανάθεση 
Αρμοδιοτήτων Υπουργού Εθνικής Άμυνας στον Υφυ¬ 
πουργό Εθνικής Άμυνας» (ΦΕΚ Β' 933). 

ε. Τα άρθρα 33 και 34 του ΣΠΚ (Ν 2287/95, ΦΕΚ Α' 20). 

στ. Σχετική πορότασητου ΓΕΣ, αποφασίζουμε: 

2. Τη μείωση των προθεσμιών κήρυξης σε λιποταξία που 
προβλέπονται από το άρθρο 33 παρ. 1 στοιχ. α και β του 
ΣΠΚ που κυρώθηκε με το Ν. 2287/95, σε δύο ημέρες για 
το στρατιωτικό προσωπικό των Μονάδων στο Στρατό Ξη- 
ράς, που εμπλέκονται στη διακλαδική άσκηση «ΠΑΡΜΕ- 
ΝΙΩΝ-99». 

3. Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Μαρτίου 1999 

Ο ΥΦΥΠΟΥΡΓΟΣ 

ΑΗΜΗΤΡΙΟΣ ΑΠΟΣΤΟΛΑΚΗΣ 



Τ ροποποίηση της 113328/15.6.1940 απόφασης του 
Υπουργού Οικονομικών. 

Ο ΥΠΟΥΡΓΟΣ ΟΙΚΟΝΟΜΙΚΩΝ 


Έχοντας υπόψη: 

1) Τις διατάξεις του από 20.1.1932 «Διαχείριση Νομικών 
Προσώπων από την Τράπεζα της Ελλάδος». 

2) Το από 7.10.1958 Β. Δ/γμα (ΦΕΚ 175/Α/24.10.1958) 
«Τροποποίηση του από 20.1.1932 Π. Δ/τος». 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


3) Το Π. Δ/γμα 496/1974 «Περί Λογιστικού ΝΠΔΔ». 

4) Την απόφασή μας αριθμ. 113328/15.6.1940 (ΦΕΚ 
132/Β/25.6.1940) «περί αναθέσεως στην Τράπεζα της Ελ¬ 
λάδος της διαχειρίσεως διαφόρων Νομικών Προσώπων». 

5. Το αριθμ. 6144/22.3.1999 έγγραφο της Τράπεζας της 
Ελλάδος με το οποίο ζητείται η μεταφορά της Ταμιακής 
διαχείρισης - ύστερα από αίτημα του Εθνικού Μετσόβει- 
ου Πολυτεχνείου - στην Εθνική Τράπεζα (Κεντρικό 
Κατ/μα) από την Τράπεζα Ελλάδος (Κεντρικό Κατ/μα). 

6) Την απόφαση του Υπουργού Οικονομικών αριθμ. 
2000019/13/0004/2.1.1997 Μεταβίβαση της εξουσίας να 
υπογραφούν με εντολή Υπουργού στο Γεν. Γραμματέα, 
Γεν. Δ/ντές, προϊστάμενος Δ/νσεων κ.λπ. 

Το γεγονός ότι με την απόφαση αυτή δεν προκαλείται 
δαπάνη σε βάρος του Προϋπολογισμού του Εθνικού Με- 
τσοβείου Πολυτεχνείου, αλλά επιλύονται θέματα διαδικα¬ 
στικά, αποφασίζουμε: 

Τροποποιούμε μερικά την απόφασή μας αριθμ. 
113328/15.6.1940 και ορίζουμε την ανάθεση της Ταμια¬ 
κής διαχείρισης του Εθνικού Μετσόβειου Πολυτεχνείου 
αντίτηςΤράπεζαςτης Ελλάδος (Κεντρικό Κατ/μα) στην Ε¬ 
θνική Τράπεζα (Κεντρικό Κατ/μα) και το Ταμιακό υπόλοι¬ 
πο του λογ/σμού μεταφερθεί στο λογ/σμό που θα τηρεί¬ 
ται στην Εθνική Τράπεζα (Κεντρικό Κατ/μα). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Μαρτίου 1999 

Με εντολή Υπουργού 
Ο Διευθυντής 
ΧΑΡΑΛΑΜΠΟΣ ΛΑΓΟΣ 

-♦- 

Αριθ. Δ16α/011/131/Φ.Π. (4) 

Σύσταση - Συγκρότηση πρωτοβάθμιου Υπηρεσιακού Συμ¬ 
βουλίου του Υπουργείου Περιβάλλοντος, Χωροταξίας 
και Δημοσίων Έργων/Γενική Γραμματεία Δημοσίων 
Έργων. 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ & ΔΗΜ. ΕΡΓΩΝ 

Έχοντας υπόψη: 

1. Τις διατάξεις: 

α)Τηςπαρ. 1β του άρθρου 158, των παρ. 2 και 4 του άρ¬ 
θρου 159, των παρ. 2, 4 και 5 του άρθρου 160, της παρ. 2 
του άρθρου 161, του άρθρου 162 και των παρ. 2,3 και 5 
του άρθρου 163 του Υ.Κ. και των παρ. 9 και 17 του άρθρου 
δεύτερου του Ν. 2683/1999 (ΦΕΚ 19/Α'). 

β) Των άρθρων 36 παρ. 1 και 43 του Π.Δ/τος 410/1988 
(ΦΕΚ 191/Α') και της παραγράφου Β4του άρθρου 40 του 
Ν. 1884/1990 (ΦΕΚ81/Α'). 

γ) Του άρθρου 27 του Ν. 2081/1992 (ΦΕΚ 154/Α ) με το 
οποίο προστέθηκε άρθρο 29Α στο Ν. 1558/1985 (ΦΕΚ 
137/Α). 

δ) Τις οργανικές διατάξεις της Γεν. Γραμματείας Δημ. 
Έργων του ΥΠΕΧΩΔΕ (Π.Δ. 69/88-ΦΕΚ 28 τ.Α'), όπως έ¬ 
χουν τροποποιηθεί, συμπληρωθεί και ισχύουν μέχρι σή¬ 
μερα. 

2. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του κρατικού προ¬ 
ϋπολογισμού γιατί με την παρούσα σύσταση δεν μετα¬ 
βάλλεται ο αριθμός των μελών του υφισταμένου κατά την 


έναρξη ισχύος του Ν. 2683/1999 Υπηρεσιακού Συμβουλί¬ 
ου, αποφασίζουμε: 

1) Συγκροτούμε στη Γεν. Γραμματεία Δημ. Έργων του 
ΥΠΕΧΩΔΕ πενταμελές Υπηρεσιακό Συμβούλιο αρμόδιο 
για όλο το προσωπικό του Υπουργείου, πλην των υπαλλή¬ 
λων με βαθμό γενικού διευθυντή, ως εξής: 

α) Τρεις (3) μονίμους υπαλλήλους με βαθμό Διευθυντή 
από αυτούς που υπάγονται στην αρμοδιότητα του Υπη¬ 
ρεσιακού Συμβουλίου και υπηρετούν στην έδρα του. 

β) Δύο (2) αιρετούς εκπροσώπους των υπαλλήλων με 
βαθμό τουλάχιστον Α', με τους αναπληρωτές τους. 

2) Τα υπό στοιχείο α' μέλη της προηγούμενης παρα¬ 
γράφου ορίζονται από τον οικείο Υπουργό. Κατά την πρώ¬ 
τη συγκρότηση τα ανωτέρω μέλη ορίζονται, σύμφωνα με 
τις διατάξεις της παραγράφου 9 του άρθρου δεύτερου 
του Ν. 2683/1999. 

3) Με την απόφαση του ορισμού των μελών των Υπηρε¬ 
σιακών Συμβουλίων, ορίζεται ως πρόεδρος ένα από τα τα¬ 
κτικά μέλη του Υπηρεσιακού Συμβουλίου με αναπληρωτή 
του, επίσης ένα από τα τακτικά μέλη. Αναπληρωτές των 
δύο άλλων τακτικών μελών ορίζονται μόνιμοι υπάλληλοι 
με βαθμό διευθυντή από αυτούς που υπάγονται στην αρ¬ 
μοδιότητα του υπηρεσιακού συμβουλίου και υπηρετούν 
στην έδρα του. Κατά την πρώτη εφαρμογή τα ανωτέρω 
δύο αναπληρωματικά μέλη ορίζονται σύμφωνα με την 
παρ. 9 του άρθρου δεύτερου του Ν. 2683/1999. Στην πε¬ 
ρίπτωση που προεδρεύει ο αναπληρωτής του προέδρου 
θα συμμετέχει ως τακτικό μέλος ο αναπληρωτής του προ- 
εδρεύοντος. 

4) Εισηγητής ορίζεται με απόφαση του υπουργού ο 
προϊστάμενος (Διευθυντής) υπηρεσίας προσωπικού με α¬ 
ναπληρωτή του προϊστάμενο τμήματος προσωπικού. 

5) Χρέη γραμματέα στο Υπηρεσιακό Συμβούλιο εκτελεί 
υπάλληλος που ορίζεται με τον αναπληρωτή του, από τον 
υπουργό. 

6) Η θητεία των μελώντων Υπηρεσιακών Συμβουλίων εί¬ 
ναι διετής. Κατά την πρώτη εφαρμογή του νόμου αυτού, 
η θητεία των μελών των Υπηρεσιακών Συμβουλίων λήγει 
στις 31.12.2000. 

7) Κατά την πρώτη συγκρότηση των πρωτοβάθμιων Υ¬ 
πηρεσιακών Συμβουλίων ως αιρετοί εκπρόσωποι των υ¬ 
παλλήλων ορίζονται οι εκπρόσωποι που αναδείχθηκαν α¬ 
πό τις εκλογές για να αποτελόσουν μέλη των από 1.1.999 
υφιστάμενων Υπηρεσιακών Συμβουλίων. Όταν το Υπηρε¬ 
σιακό Συμβούλιο κρίνει θέματα προσωπικού με σχέση ερ¬ 
γασίας ιδιωτικού δικαίου, αντί των δύο αιρετών εκπροσώ¬ 
πων των μονίμων υπαλλήλων μετέχουν δύο αιρετοί εκ¬ 
πρόσωποι του προσωπικού με σύμβαση εργασίας 
ιδιωτικού δικαίου αορίστου χρόνου. 

8) Έως τη συγκρότηση και λειτουργία των νέων Υπηρε¬ 
σιακών Συμβουλίων εξακολουθούν να λειτουργούν τα κα¬ 
τά την έναρξη ισχύος του Ν. 2683/1999 υφιστάμενα, με ε¬ 
πιφύλαξη των διατάξεων της παρ. 15 του άρθρου δεύτε¬ 
ρου του ίδιου νόμου. 

9) Οι υποθέσεις που εκκρεμούν στο υφιστάμενο Υπηρε¬ 
σιακό Συμβούλιο, πλην των αναφερομένων στην παρ. 15 
του άρθρου δεύτερου του Ν. 2683/1999 και οι οποίες δεν 
θα έχουν κριθεί απ’ αυτό, μέχρι τον ορισμό των μελών του 
νέου Υπηρεσιακού Συμβουλίου, κρίνονται από το Υπηρε¬ 
σιακό Συμβούλιο που συγκροτείται με την απόφαση αυτή, 
χωρίς να απαιτείται νέα παραπομπή των υποθέσεων αυ¬ 
τών. 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Απριλίου 1999 

Ο ΥΠΟΥΡΓΟΣ 

Κ. ΛΑΛΙΩΤΗΣ 
-Φ- 

Αριθ. πρωτ. οικ/1325/ΤΠ32.1 (5) 

Προθεσμίες για ολοκλήρωση διαδικασιών δανειοδότη¬ 
σης προκειμένου για δάνεια επισκευής, ανακατασκευ- 

ής ή αυτοστέγασης. 

Ο ΥΦΥΠΟΥΡΓΟΣ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ & ΔΗΜ. ΕΡΓΩΝ 

Έχοντας υπόψη: 

1. Την από 28.7.78 Πράξη Νομοθετικού Περιεχομένου 
«περί αποκαταστάσεως ζημιών εκ σεισμών 1978 εις πε¬ 
ριοχήν Βορ. Ελλάδος κ.λπ.», όπως τροποποιήθηκε και συ¬ 
μπληρώθηκε με τους Νόμους 867/79, 1048/80, 1133/81 
και 1190/81. 

2. Τις διατάξεις της παρ. 2 του Ν. 1283/82 (ΦΕΚ 
114/17.9.82) για τις προθεσμίες υποβολής αιτήσεων δα¬ 
νειοδότησης των σεισμόπληκτων κ.λπ. σύμφωνα με τις ο¬ 
ποίες εξουσιοδοτείται ο Υπουργός Δ.Ε. να ορίζει προθε¬ 
σμία για την υποβολή ή συμπλήρωση δικαιολογητικών, 
των εμπροθέσμων αιτήσεων, για τη χορήγηση στεγαστι- 
κής συνδρομής προς αποκατάσταση των ζημιών από 
τους σεισμούς, πέραν της οποίας οι δικαιούχοι χάνουν το 
δικαίωμα δανειοδότησης. 

3. Την οικ/1626/ΤΣΕΠ 32.1/26.4.89 Απόφαση του Υ¬ 
πουργού ΠΕ.ΧΩ.Δ.Ε. για την προθεσμία υποβολής εν¬ 
στάσεων κατά πράξεων του Τομέα Αποκατάστασης Σει¬ 
σμοπλήκτων και αιτήσεων για επανεξέταση κτιρίων. 

4. Την οικ/1584/ΑΖ/4.7.91 Απόφαση του Αναπλ. Υπουρ¬ 
γού ΠΕ.ΧΩ.Δ.Ε. για τις προϋποθέσεις για τη χορήγηση 
σεισμοδανείων και δυνατότητα μεταφοράς τούτων για α- 
νακατασκευή κατοικίας ή αυτοστέγαση σε άλλη θέση και 
συγκεκριμένα στην παρ. 5 του αποφασιστικού στην οποία 
καθορίζεται ο χρόνος κατεδάφισης των κτισμάτων. 

5. Τις Πράξεις Υπουργικού Συμβουλίου και τις Κοινές Α¬ 
ποφάσεις του Υπουργού Εθνικής Οικονομίας και των Υ¬ 
φυπουργών Οικονομικών και ΠΕ.ΧΩ.Δ.Ε. με τις οποίες ε¬ 
ντάχθηκαν οι περιοχές στα προγράμματα αποκατάστα¬ 
σης σεισμοπλήκτων της Γ.Γ.Δ.Ε. του Υ.ΠΕ.ΧΩ.Δ.Ε. 

6. Την οικ/4022/ΤΠ 32.1/4.9.97 Απόφαση Υφυπουργού 
ΠΕ.ΧΩ.Δ.Ε. για την παράταση προθεσμίας για ολοκλή¬ 
ρωση των φακέλων προκειμένου για δάνεια ανακατα- 
σκευής ή αυτοστέγασης. 

7. Την 3948/ΤΠ 32.1/13.10.97 Απόφαση Υφυπουργού 
ΠΕ.ΧΩ.Δ.Ε. για την παράταση ισχύος αδειών επισκευής 
κτιρίων βλαβέντων από τους σεισμούς. 

8. Το Π.Δ. 69/1988 «περί Οργανισμού της Γ.Γ.Δ.Ε. του 
Υ.ΠΕ.ΧΩ.Δ.Ε.». 

9. Τη Δ16α/04/773/29.11.90 Κοινή Απόφαση Υπουργού 
Προεδρίας Κυβερνήσεως και Αναπλ. Υπουργού 
ΠΕ.ΧΩ.Δ.Ε., «περί εξαιρέσεως διοικητικών πράξεων ή εγ¬ 
γράφων από τον κανόνα των τριών υπογραφών». 

10. Την Κοινή Απόφαση Δ17α/03/99/Φ.2.2.1/29,10.96 
(ΦΕΚ 1006/Β/4.11.96) του Πρωθυπουργού και του Υ¬ 
πουργού ΠΕ.ΧΩ.Δ.Ε. «Ανάθεση αρμοδιοτήτων Υπουργού 
ΠΕ.ΧΩ.Δ.Ε. στους Υφυπουργούς ΠΕ.ΧΩ.Δ.Ε. Χρήστο Βε- 
ρελή και Θεόδωρο Κολιοπάνο». 


11. Την οικ/1841 /ΑΖ 8β/5.5.98 Απόφασή μας σχετικά με 
τις προθεσμίες τη χορήγηση δανείων επισκευής, ανακα- 
τασκευής ή αυτοστέγασης. 

12. Την οικ/1757/ΤΠ 32.1 /28.4.98 απόφαση για την προ¬ 
θεσμία υποβολής ή συμπλήρωσης δικαιολογητικών ε¬ 
μπροθέσμων αιτήσεων για τη χορήγηση δανείων επι¬ 
σκευής ή ανακατασκευής. 

και επειδή υπάρχει πρόβλημα στην έγκαιρη κατάθεση 
και έλεγχο των απαιτουμένων δικαιολογητικών λόγω του 
ολιγάριθμου μόνιμου προσωπικούτωνΤ.Α.Σ. και Γ.Α.Σ., α¬ 
ποφασίζουμε: 

1. Επεκτείνουμε την προθεσμία για την συμπλήρωση 
των δικαιολογητικών που απαιτούνται για τη χορήγηση 
δανείων σε δικαιούχους που έχουν υποβάλλει εμπρόθε¬ 
σμα αίτηση, σύμφωνα με τις προθεσμίες που ισχύουν κά¬ 
θε φορά, για τις περιοχές που αναφέρονται στην 
οικ/1757/ΤΠ 32.1 /28.4.98 Απόφαση την 31.12.99. 

Κατά τα λοιπά ισχύε ι η προαναφερόμενη απόφαση. 

2. Καταργούμε την οικ/1841/ΑΖ 8β/5.5.98 Απόφαση του 
Υφυπουργού ΠΕ.ΧΩ.Δ.Ε. 

3. Εγκρίνουμε όπως, οι σεισμόπληκτοι καταθέσουν ε¬ 
ντός της προθεσμίας, που κάθε φορά τίθεται στη σχετική 
Κοινή Απόφαση του Υπουργού Εθνικής Οικονομίας και 
των Υφυπουργών Οικονομικών και ΠΕ.ΧΩ.Δ.Ε., αίτηση 
για το χαρακτηρισμό του κτίσματος συνοδευόμενη από 
τίτλους ιδιοκτησίας και φωτογραφίες του ακινήτου, προ¬ 
κειμένου να μη χάσουν το δικαίωμα δανειοδότησης. 

4. Το πόρισμα με το χαρακτηρισμό του κτίσματος θα πα- 
ραλαμβάνεται από τους ιδιοκτήτες αυτοπροσώπως αφού 
προηγουμένως ενημερωθούν οι ενδιαφερόμενοι, από την 
Υπηρεσία, ταχυδρομικώς ή τηλεφωνικώς. 

5. Εγκρίνουμε όπως, από την ημερομηνία λήψης του 
σχετικού πορίσματοο (που θα αποδεικνύεται από το βι¬ 
βλίο παραλαβής που θα τηρείται στο πρωτόκολλο της Υ¬ 
πηρεσίας) καταθέσει ο ενδιαφερόμενος σεισμόπληκτος: 

α) πλήρη φάκελλο μελέτης επισκευής στον αρμόδιο 
Τ.Α.Σ. ή Γ.Α.Σ. εντός ενός (1) έτους, εφόσον πρόκειται για 
επισκευάσιμο κτίσμα. 

β) αίτηση με τα απαιτούμενα δικαιολογητικά, στον αρ¬ 
μόδιο Τ.Α.Σ. ή Γ.Α.Σ., για χορήγηση «Βεβαίωσης Καθορι¬ 
σμού Δανείου Ανακατασκευής» εντός έξι (6) μηνών, εφό¬ 
σον πρόκειται για ανοκατασκευή κτίσματος. 

6. Εγκρίνουμε όπως στις περιπτώσεις που εκδίδονται 
«Βεβαιώσεις Καθορισ μού Δανείου Ανακατασκευής», ο εν¬ 
διαφερόμενος ιδιοκτήτης προκειμένου να μη χάσει το δι¬ 
καίωμα δανειοδότησης, καταθέσει στο αρμόδιο Πολεο- 
δομικό Γραφείο το φάκελλο μελέτης για έκδοση οικοδο¬ 
μικής αδείας εντός δώδεκα (12) μηνών από την έκδοση 
της σχετικής «Βεβαίωσης Καθορισμού Δανείου Ανακατα¬ 
σκευής». Ο ενδιαφερόμενος υποχρεούται να προσκομί¬ 
σει στην Υπηρεσία, την προαναφέρομενη οικοδομική ά¬ 
δεια, εντός τριών (3) μηνών από την ημερομηνία έκδοσής 
της. Στις περιπτώσεις που έχουν λήξει οι προθεσμίες, οι 
ενδιαφερόμενοι θα πρέπει να υποβάλλουν αίτηση στον 
αρμόδιο Τ.Α.Σ. ή Γ.Α.Σ. Οι φάκελοι αυτοί, με ευθύνη του 
Προϊσταμένου, θα διαβιβάζονται στην Υ.Α.Σ. προκειμέ¬ 
νου να εκδοθεί από την Προϊστάμενο της Υ.Α.Σ. η σχετική 
απόφαση παράτασης για έξι (6) μήνες ακόμη. 

7. Εγκρίνουμε όπως, στις περιπτώσεις που εκδίδονται 
«Βεβαιώσεις Καθορισμού Δανείου Αυτοστέγασης», ο εν¬ 
διαφερόμενος ιδιοκτήτης προκειμένου να μη χάσει το δι¬ 
καίωμα δανειοδότησης, καταθέσει στον αρμόδιο Τομιέα ή 
Γραφείο Αποκατάστασης Σεισμοπλήκτων τα απαιτούμε- 

να δικαιολογητικά για τη χορήγηση «Έγκρισης Δανείου 
Αυτοστέγασης» (π.χ. συμβόλαια αγοράς κλπ) εντός δέκα 
οκτώ (18) μηνών από από την έκδοση της σχετικής «Βε¬ 
βαίωσης Καθορισμού Δανείου Αυτοστέγασης». Στις περι¬ 
πτώσεις που έχουν λήξει οι προθεσμίες, οι ενδιαφερόμε¬ 
νοι θα πρέπει να υποβάλλουν αίτηση στον αρμόδιο Τ.Α.Σ. 
ή Γ.Α.Σ. Οι φάκελοι αυτοί, με ευθύνη του Προϊσταμένου, 
θα διαβιβάζονται στην Υ. Α.Σ. προκειμένου να εκδοθεί από 
τον Προϊστάμενο της Υ.Α.Σ. η σχετική απόφαση παράτα¬ 
σης για έξι (6) μήνες ακόμη. 

8. Εγκρίνουμε όπως, σε περίπτωση καθυστέρησης υπο¬ 
βολής δικαιολογητικών για έκδοση «Έγκρισης Δανείου Α- 
νακατασκευής ή Αυτοστέγασης», οφειλόμενη σε λόγους 
ανεξάρτητους της θέλησης του ενδιαφερομένου (π.χ. 
διαφορές με δικαστική αρχή, Δημόσιο ή Δήμο, έκδοση α¬ 
πόφασης για μεταφερόμενους οικισμούς κλπ.), ως ημε¬ 
ρομηνία υποβολής για την προσμέτρηση του σχετικού 
χρόνου θεωρείται η ημερομηνία άρσης της καθυστέρη¬ 
σης η οποία θα βεβαιώνεται με την προσκόμιση του σχε¬ 
τικού εγγράφου. 

9. Εγκρίνουμε όπως, ενστάσεις κατά πράξεων του Το¬ 
μέα ή Γραφείου Αποκατάστασης Σεισμοπλήκτων για επα¬ 
νεξέταση κτιρίων, γίνονται δεκτές από την Υπηρεσία, ε¬ 
φόσον υποβάλλονται εντός έξι (6) μηνών από την έγγρα¬ 
φη γνωστοποίηση της σχετικής απόφασης στον 
ενδιαφερόμενο. 

10. Η ισχύς των αδειών επισκευής καθορίζεται σε τέσ¬ 
σερα (4) χρόνια. Μετά το πέρας των τεσσάρων (4) ετών, 
δεν είναι δυνατή η περαιτέρω παράτασή της και η Υπηρε¬ 
σία υποχρεούται να περιορίσει το δάνειο στο εκταμιευθέν 
ποσόν εφόσον αυτό έχει χρησιμοποιηθεί και να ανακαλέ¬ 
σει το αναλογούν, στο υπόλοιπο ποσό, ποσοστό της δω¬ 
ρεάν κρατικής αρωγής. Στη συνέχεια ο φάκελλος τίθεται 
στο αρχείο. Απαραίτητη προϋπόθεση είναι να έχουν ολο¬ 
κληρωθεί οι εργασίες επισκευής έστω και δι ιδίων πόρων. 
Σε διαφορετική περίπτωση, ο δικαιούχος υφίσταται τις 
κυρώσεις που προβλέπονται στις Τριμερείς Αποφάσεις 
που καθορίζουν τα πιστωτικά μέτρα σύμφωνα με την 
1372/ΤΣΕΠ 32.2/3.10.89 Κοινή Απόφαση των Υπουργών 
Εθν. Οικονομίας, Οικονομικών και ΠΕ.ΧΩ.Δ.Ε. για την επι¬ 
στροφή των σεισμοδανείων. 

11. Στις περιπτώσεις επικινδύνως ετοιμόρροπων κτι- 
σμάτων η «Έγκριση Δανείου Ανακατασκευής ή Αυτοστέ¬ 
γασης» θα χορηγείται μετά την διαπίστωση της κατεδά¬ 
φισης του παλαιού κτίσματος. 

12. Στις περιπτώσεις μεταφοράς του δανείου σε άλλη 
σεισμόπληκτη περιοχή η «Έγκριση Δανείου Ανακατα¬ 
σκευής ή Αυτοστέγασης» θα χορηγείται μετά τη διαπί¬ 
στωση της κατεδάφισης του παλαιού κτίσματος ανεξάρ¬ 
τητα αν αυτό έχει χαρακτηρισθεί επικινδύνως ετοιμόρρο¬ 
πο ή δομημένο από ευτελή υλικά ή έχει κριθεί ασύμφορο 
επισκευής. 

13. Στις περιπτώσεις κτισμάτων δομημένων από ευτελή 
υλικά ή ασύμφορων επισκευής θα πρέπει να χορηγηθεί η 
γ' δόση του δανείου ανακατασκευής εντός δώδεκα (12) 
μηνών από τη χορήγηση της β' δόσης γιατί σε διαφορετι¬ 
κή περίπτωση θα ανακληθεί το σύνολο του δανείου και 
της δωρεάν κρατικής αρωγής με τις προβλεπόμενες κυ¬ 
ρώσεις. Μοναδική περίπτωση για τη χορήγηση της γ' δό¬ 
σης του δανείου μετά τη λήξη των δώδεκα μηνών είναι να 
έχει κατεδαφισθεί το παλαιό ακίνητο. 

Στις περιπτώσεις που εκκρεμούν χορηγήσεις της γ' δό¬ 


σης του δανείου γιατί οι ενδιαφερόμενοι δεν επιθυμούν 
την κατεδάφιση του παλαιού κτίσματος τους, οι αρμόδιοι 
Τ.Α.Σ. ή Γ.Α.Σ. θα πρέπει να γνωστοποιήσουν εγγράφως 
και με απόδειξη παραλαβής στους ενδιαφερομένους την 
υποχρέωση ανάληψης του υπολοίπου ποσού εντός δώ¬ 
δεκα (12) μηνών γιατί διαφορετικά θα τους ανακληθεί το 
δάνειο και η δωρεάν κρατική αρωγή με τις προβλεπόμε¬ 
νες κυρώσεις. 

14. Στις περιπτώσεις παλαιών προγραμμάτων, που έ¬ 
χουν λήξει οι προθεσμίες υποβολής αιτήσεων και ενώ έ¬ 
χουν περάσει δύο χρόνια από την οριστική λήξη των προ¬ 
θεσμιών, οι σεισμόπληκτοι, ενώ έχουν υποβάλει εμπρό¬ 
θεσμη αίτηση, δεν έχουν εκδηλώσει ενδιαφέρον, θα 
πρέπει να ειδοποιηθούν εγγράφως με απόδειξη παραλα¬ 
βής από την αρμόδια Υπηρεσία ότι, αν δεν εκδηλώσουν 
ενδιαφέρον εντός έξι (6) μηνών δεν θα είναι δυνατή η δα¬ 
νειοδότησή τους και οι φάκελλοι θα τεθούν οριστικά στο 
αρχείο. 

15. Κάθε άλλη απόφαση που αντίκειται στις διατάξεις 
της παρούσας παύει να ισχύει. 

Από τις διατάξεις της απόφασης αυτής, δεν προκαλεί- 
ται δαπάνη σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Απριλίου 1999 

Ο ΥΦΥΠΟΥΡΓΟΣ 

ΧΡ. ΒΕΡΕΛΗΙ 
-♦- 

Αριθ. 190587 (6) 

Τροποποίηση της 190255/20.7.98 απόφασης του Υπουρ¬ 
γού Εργασίας και Κοινωνικών Ασφαλίσεων. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις: 

α) Του Ν. 1558/85 «Κυβέρνηση και Κυβερνητικά Όργα¬ 
να». 

β) Του Ν.Δ. 212/69 «Περί οργανώσεως και διοικήσεως 
του ΟΑΕΔ». 

γ) Του άρθρου 2 του Π. Δ/τος 359/97 (ΦΕΚ 240/Α/ 
28.1.97) που αφορά τις προϋποθέσεις χορήγησης της 
Κάρτας Παραμονής περιορισμένης χρονικής διάρκειας 
σε αλλοδαπούς. 

2. Το αριθ. ΚΛ/148/1.3.99 έγγραφο της Νομ/κής 
Αυτ/σης Καστοριάς. 

3. Την αριθ. 190255/20.7.98 απόφαση του Υπουργού 
Εργασίας και Κοινωνικών Ασφαλίσεων με την οποία συ¬ 
γκροτήθηκε η Επιτροπή για τη χορήγηση Κάρτας Παρα¬ 
μονής περιορισμένης χρονικής διάρκειας σε αλλοδα¬ 
πούς (Π.Δ. 359/97) της Νομαρχίας Καστοριάς, όπως αυ¬ 
τή τροποποιήθηκε με τις αριθ. 191611/7.9.98 και 
192290/24.12.98 όμοιες, αποφασίζουμε: 

Τροποποιούμε την αριθ. 190255/20.7.98 απόφαση του 
Υπουργού Εργασίας και Κοινωνικών Ασφαλίσεων με την 
οποία συγκροτήθηκε η Επιτροπή Ν. Καστοριάς για τη χο¬ 
ρήγηση Κάρτας Παραμονής περιορισμένης χρονικής 
διάρκειας σε αλλοδαπούς κατά το μέρος που αφορά τον 
εκπρόσωπο της Επιθ/σης Εργασίας, και ορίζουμε ως τα¬ 
κτικό μέλος την Γεωργιάδου Ευαγγελία, με αναπληρώ- 

τρία αυτής την Ασπασία Κα άνη, σε αντικατάσταση του 

Πιστιλίδη Ιωάννη, λόγω συνταξιοδότησης αυτού. 

Κατά τα λοιπά, ισχύει η αριθ. 190255/98 απόφασή μας, 
όπως τροποποιήθηκε με τις αριθ. 191611/98 και 
192290/98 όμοιες. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Μαρτίου 1999 

Ο ΥΠΟΥΡΓΟΣ 

ΜΙΛΤ. ΠΑΠΑΪΩΑΝΝΟΥ 
-♦- 

Αριθ. 7594 (7) 

Μερική ανάκληση της 28250/4.1.99 υπουργικής απόφα- 
σης. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

α. Τις διατάξεις: 

α. Του Α.Ν. 397/68 «περί επανασυστάσεως της Γ.Γ.Α. 
και των αρμοδιοτήτων αυτής». 

β. Του άρθρου 59 παρ. 2 του Ν. 1958/91 «Τμήματα Αμει- 
βομένων Αθλητών, Αθλητικές Ανώνυμες Εταιρείες και άλ¬ 
λες διατάξεις». 

γ. Του άρθρου 40 του Ν. 1958/91 όπως αυτό συμπλη¬ 
ρώθηκε με το άρθρο 39του Ν. 2168/93 «Ρύθμιση θεμάτων 
που αφορούν όπλα, πυρομαχικά, εκρηκτικές ύλες, εκρη¬ 
κτικούς μηχανισμούς και άλλες διατάξεις». 

δ. Του Ν. 1558/85 «Κυβέρνηση και Κυβερνητικά Όργα¬ 
να». 

2. Την αριθ. 30974/19.9.91 απόφαση της Υφυπουργού 
Πολιτισμού «Διαδικασία και προϋποθέσεις απόδοσης α- 
ναλογούντων ποσοστών από ΠΡΟ - ΠΟ σε ΠΑΕ και σωμα¬ 
τεία Α', Β’, Γ Εθνικών Κατηγοριών», όπως αυτή τροποποι¬ 
ήθηκε με την αριθ. 28797/2.8.93 Υπουργική Απόφαση. 

3. Την αριθ ΥΠ.ΠΟ/ΓΝΟΣ/47968/9.10.96 (ΦΕΚ 
937/β/14.10.96) απόφαση των Πρωθυπουργού και Υ¬ 
πουργού Πολιτισμού «Ανάθεση αρμοδιοτήτων στον Υφυ¬ 
πουργό Πολιτισμού Ανδρέα Αθ. Φούρα. 

4. Την αριθ. 28250/4.1.99 απόφαση του Υφυπουργού 
Πολιτισμού «Προσωρινή διακοπή Επιχορήγησης σε 
ΠΑΕ». 

5. Το αριθ. Κ2 - 3640/26.3.99 έγγραφο του Υπουργείου 
Ανάπτυξης εκ του οποίου προκύπτει η δημοσίευση των οι¬ 
κονομικών καταστάσεων χρήσης 1997 - 98 από την ΠΑΕ 
ΙΑΛΥΣΟΣ ΡΟΔΟΥ, την 11.1.99, αποφασίζουμε; 

Ανακαλούμε την αριθ. 28250/4.1.99 υπουργική απόφα¬ 
ση «προσωρινή διακοπή επιχορήγησης σε ΠΑΕ σε ότι α¬ 
φορά την ΠΑΕ ΙΑΛΥΣΟΣ από 11.1.99. 

Κατά τα λοιπά η αριθ. 28250/4.1.99 απόφασή μας εξα¬ 
κολουθεί να ισχύει. 

Από τις διατάξεις της απόφασης αυτής δεν προκαλείται 
δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Απριλίου 1999 

Ο ΥΦΥΠΟΥΡΓΟΣ 

ΑΝΔΡΕΑΣ ΑΘ. ΦΟΥΡΑΣ 


Αριθ. 3963 (8) 

Διορισμός μελών Διοικητικής Επιτροπής Στρατιωτικών Ε¬ 
πιτάξεων Ν. Αιτωλοακαρνανίας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤ. ΕΛΛΑΔΑΣ 

Έχοντας υπόψη: 

1. Τις διατάξεις του άρθρου 3 του Ν. 2218/94 όπως συ¬ 
μπληρώθηκαν με τις όμοιες του άρθρου 5του Ν. 2240/94. 

2. Τις διατάξεις του άρθρου 42 του Ν. 2240/94 και αυτές 
του άρθρου 14 του Ν. 2399/95. 

3. Το άρθρο 32 του Ν. 4442/1929 «Περί Στρατιωτικών 
και Ναυτικών εισφορών και Ναυλώσεων» όπως τροποποι¬ 
ήθηκε από το άρθρο 1 του Ν.Δ. 380/47 και το άρθρο 12 
του Ν.Δ. 611/1977. 

4. Τις διατάξεις του άρθρου μόνον του Π.Δ. 115/1984 
«Διορισμός των μελών των Διοικητικών Δικαστηρίων Περί 
Στρατιωτικών Επιτάξεων». 

5. Τις διατάξεις του άρθρου 9 του Ν. 1649/86 «Τροπο¬ 
ποίηση διατάξεων του Κώδικα Δικηγόρων και άλλες δια¬ 
τάξεις». 

6. Το αριθ. 219/9.3.99 έγγραφο του Πρωτοδικείου Με¬ 
σολογγίου. 

7. Το αριθ. Φ 851.1/7/55351.Σ 504/29.9.1998 έγγραφο 
της Στρατιωτικής Διοίκησης Αθηνών. 

8. Την αριθ. 241/18.8.1998 απόφαση του Γενικού Γραμ¬ 
ματέα Περιφέρειας Δυτικής Ελλάδας «Μεταβίβαση Εξου¬ 
σίας προς Υπογραφή», αποφασίζουμε: 

Α) Διορίζουμε ως μέλη της Διοικητικής Επιτροπής Στρα¬ 
τιωτικών Επιτάξεων που εδρεύει στο ΜΕΣΟΛΟΓΓΙ τους 
παρακάτω: 

I. ΤΑΚΤΙΚΑ ΜΕΛΗ 

1) ΑΡΣΑΝΟΓΛΟΥ Όλγα, Πρωτόδικη Μεσολογγίου, ως 
Πρόεδρος της Επιτροπής. 

2) ΜΑΝΕΤΑ Χρυσούλα, Πρωτόδικη Μεσολογγίου. 

3) ΣΤΑΜΟΥΛΑΚΗΣ Ευάγγελος, Αντ/χης 2/39 Σ.Π. 

4) ΜΠΙΛΑΛΗΣ Ευθύμιος, τ/χης 2/39 Σ.Π. 

5) ΚΑΠΝΙΣΗ Ελένη, Δ/ντριαΔΟΥ Μεσολογγίου 

II. ΑΝΑΠΛΗΡΩΜΑΤΙΚΑ ΜΕΛΗ 

1) ΣΚΙΑΔΑΣ Νικόλαος, Πρωτόδικης Μεσολογγίου 

2) ΚΕΧΑΓΙΑ Δήμητρα, Πρωτόδικης Μεσολογγίου 

3) ΔΕΛΗΓΙΑΝΝΗΣ Απόστολος, Λ/γός 2/39 Σ.Π. 

4) ΑΝΤΩΝΙΑΔΗΣ Γεώργιος, Λ/γός 2/39 Σ.Π. 

5) ΜΠΟΥΡΗ Καλλιόπη, Αναπληρώτρια της Δ/ντριας 
ΔΟΥ Μεσολογγίου. 

Β. Σε περίπτωση απουσίας του Προέδρου της Επιτρο¬ 
πής χρέη Προέδρου θα εκτελεί ο ΣΚΙΑΔΑΣ Νικόλαος, 
Πρωτόδικης. 

Γ. Γραμματέας της Επιτροπής ορίζεται η ΚΑΖΑΚΟΥ Πα¬ 
ναγιώτα, υπάλληλος του Δασαρχείου Μεσολογγίου, με α- 
ναπληρώτρια την ΣΚΕΝΤΖΟΥ Ξανθή, υπάλληλο της 
Δ/νσης Τοπικής Αυτοδιοίκησης και Διοίκησης. 

Δ. Η παρούσα ισχύει από τη δημοσίευση στην Εφημερί¬ 
δα της Κυβερνήσεως μέχρι 31.12.1999. 

Από τις διατάξεις της παρούσας δεν προκύπτει δαπάνη 
σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μεσολόγγι, 12 Μαρτίου 1999 

Ο Γενικός Γ ραμματέας Περιφέρειας 
ΚΩΣΤΑΣ ΠΑΠΑΔΗΜΗΤΡΙΟΥ 




4704 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. Οικ. 2264 (9) 

Σύσταση - Συγκρότηση πρωτοβάθμισυ Υπηρεσιακού Συμ¬ 
βουλίου της Νομαρχιακής Αυτοδιοίκησης Πέλλας. 

Ο ΝΟΜΑΡΧΗΣ ΠΕΛΛΑΣ 

Έχοντας υπόψη: 

1. Τις διατάξεις: 

α) Τηςπαρ. Ιγτου άρθρου 158τωνπαρ. 3 και 4 του άρ¬ 
θρου 159 των παρ. 2, 4 και 5 του άρθρου 160 της παρ. 2 
του άρθρου 161, του άρθρου 162 και των παρ. 2, 3 και 5 
του άρθρου 163 Υ.Κ. και των παρ. 9 και 17 του άρθρου 
δεύτερου του Ν. 2683/1999 (ΦΕΚ 19Α). 

β) Των άρθρων 36 παρ. 1 και 43 του Π.Δ. 410/1998 (ΦΕΚ 
191/Α') και της παρ. Β4του άρθρου 40 του Ν. 1884/1990 
(ΦΕΚ81/Α). 

γ) Του άρθρου 27 του Ν. 2081/1992 (ΦΕΚ 154/Α), με το 
οποίο προστέθηκε άρθρο 29 Α στο Ν. 1558/1985 (ΦΕΚ 
137/Α). 

δ) Οργανικές διατάξεις της Νομαρχιακής Αυτοδιοίκη¬ 
σης Πέλλας (αριθ. απόφ. Ν. Σ. Πέλλας 101/97) ΦΕΚ 1261 
τ.Β'31.12.1997. 

2. Το γεγονός, ότι από τις διατάξεις της απόφασης αυ¬ 
τής δεν προκαλείται πρόσθετη δαπάνη σε βάρος του προ¬ 
ϋπολογισμού της Νομαρχιακής Αυτοδιοίκησης Πέλλας, 
ούτε του κρατικού προϋπολογισμού, γιατί με την παρού¬ 
σα σύσταση δεν μεταβάλλεται ο αριθμός των μελών του 
υφιστάμενου κατά την έναρξη ισχύος του Ν. 2683/1999 Υ¬ 
πηρεσιακού Συμβουλίου, αποφασίζουμε: 

1. Συγκροτούμε πενταμελές Υπηρεσιακό Συμβούλιο 
αρμόδιο για όλο το προσωπικό της Νομαρχιακής Αυτοδι¬ 
οίκησης Πέλλας, πλην των υπαλλήλων με βαθμό γενικού 
διευθυντή, ως εξής: 

α) Τρεις (3) μόνιμους υπαλλήλους με βαθμό Διευθυντή 
από αυτούς, που υπάγονται στην αρμοδιότητα του Υπη¬ 
ρεσιακού Συμβουλίου και υπηρετούν στην Έδρα του Υ¬ 
πηρεσιακού Συμβουλίου. 

β) Δύο (2) αιρετούς εκπροσώπους των υπαλλήλων με 
βαθμό τουλάχιστον Α' με τους αναπληρωτές τους. 

2. Τα υπό στοιχεία α' μέλη της προηγούμενης παρα¬ 
γράφου ορίζονται από το Νομάρχη. Κατά την πρώτη συ¬ 
γκρότηση τα ανωτέρω μέλη ορίζονται από το Νομάρχη, 
σύμφωνα με τις διατάξεις της παρ. 9 του άρθρου δεύτε¬ 
ρου Ν. 2683/1999. 

3. Με την απόφαση του ορισμού των μελών των Υπηρε¬ 
σιακών Συμβουλίων ορίζεται ως πρόεδρος ένα από τα τα¬ 
κτικά μέλη του Υπηρεσιακού Συμβουλίου με αναπληρωτή 
του, επίσης ένα από τα τακτικά μέλη. Αναπληρωτές των 
δύο άλλων τακτικών μελών ορίζονται μόνιμοι υπάλληλοι 
με βαθμό διευθυντή από αυτούς, που υπάγονται στην αρ¬ 
μοδιότητα του υπηρεσιακού συμβουλίου και υπηρετούν 
στην έδρα του. Κατά την πρώτη εφαρμογή τα ανωτέρω 
δύο αναπληρωματικά μέλη ορίζονται, σύμφωνα με την 
παρ. 9 του άρθρου δεύτερου του Ν. 2683/1999. Στην πε¬ 
ρίπτωση, που προεδρεύει ο αναπληρωτής του προέδρου 
θα συμμετέχει ως τακτικό μέλος ο αναπληρωτής του προ- 
εδρεύοντος. 

4. Εισηγητής ορίζεται με απόφαση του Νομάρχη ο προϊ¬ 
στάμενος της υπηρεσίας προσωπικού με αναπληρωτή 
τον προϊστάμενο της αμέσως υποκειμένης οργανικής μο¬ 
νάδας προσωπικού. 

5. Χρέη γραμματέα στο Υπηρεσιακό Συμβούλιο εκτελεί 
υπάλληλος, που ορίζεται με τον αναπληρωτή του, από το 
Νομάρχη. 


6. Η θητεία των μελών των Υπηρεσιακών Συμβουλίων εί¬ 
ναι διετής. Κατά την πρώτη εφαρμογή του νόμου αυτού η 
θητεία των μελών των Υπηρεσιακών Συμβουλίων λήγει 
στις 31.12.2000. 

7. Κατά την πρώτη συγκρότηση των πρωτοβάθμιων Υ¬ 
πηρεσιακών Συμβουλίων, ως αιρετοί εκπρόσωποι των υ¬ 
παλλήλων ορίζονται οι εκπρόσωποι, που αναδείχθηκαν α¬ 
πό τις εκλογές, για να αποτελέσουν μέλη των από 
1.1.1999 υφιστάμενων Υπηρεσιακών Συμβουλίων. Όταν 
το Υπηρεσιακό Συμβούλιο κρίνει θέματα προσωπικού με 
σχέση εργασίας ιδιωτικού δικαίου, αντί των δύο αιρετών 
εκπροσώπων των μονίμων υπαλλήλων μετέχουν δύο αι¬ 
ρετοί εκπρόσωποι του προσωπικού με σύμβαση εργα¬ 
σίας ιδιωτικού δικαίου αορίστου χρόνου. 

8. Έως τη συγκρότηση και λειτουργία των νέων Υπηρε¬ 
σιακών Συμβουλίων εξακολουθούν να λειτουργούν τα κα¬ 
τά την έναρξη ισχύος του Ν. 2683/1999 υφιστάμενα με ε¬ 
πιφύλαξη των διατάξεων της παρ. 15 του άρθρου δεύτε¬ 
ρου του ιδίου νόμου. 

9.0ι υποθέσεις που εκκρεμούν στο υφιστάμενο Υπηρε¬ 
σιακό Συμβούλιο πλην των αναφερομένων στην παρ. 15 
του άρθρου δεύτερου του Ν. 2683/1999 και οι οποίες δεν 
έχουν κριθεί απ’ αυτό, μέχριτον ορισμό των μελώντου νέ¬ 
ου Υπηρεσιακού Συμβουλίου κρίνονται από το Υπηρεσια¬ 
κό Συμβούλιο, που συγκροτείται με την απόφαση αυτή, 
χωρίς να απαιτείται νέα παραπομπή των υποθέσεων αυ¬ 
τών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Έδεσσα, 5 Απριλίου 1999 

Ο Νομάρχης 
ΓΕΩΡΓΙΟΣ ΠΕΤΣΟΣ 

-Φ- 

Αριθ. 500752 (10) 

Μεταβίβαση αρμοδιότητας του Γ ενικού Γ ραμματέα 
του ΕΟΤ. 

Ο ΓΕΝΙΚΟΣ ΓΡΑΜΜΑΤΕΑΣ ΤΟΥ ΕΟΤ 
Έχοντας υπόψη: 

1. Τις διατάξεις του άρθρου 2 του Ν .Δ. 201 /74 «περί τρο- 
ποποιήσεως της περί ΕΟΤ Νομοθεσίας», με το οποίο επα¬ 
νήλθε σε ισχύ το άρθρο 7 του ΑΝ 1565/50, όπως κυρώθη¬ 
κε με το Ν. 1624/51, συμπληρώθηκε με το άρθρο 7 του 
Ν.Δ. 4109/60 και ισχύει μέχρι σήμερα. 

β. Το Π.Δ. 884/76 «περί Κανονισμού Διαρθρώσεως των 
Υπηρεσιών και Καταστάσεως του Προσωπικού του ΕΟΤ». 
γ. Τις διατάξεις των Ν. 1232/82 και 1256/82. 
δ. Τις διατάξεις του άρθρου 27 του Ν. 2081/92 (ΦΕΚ 
154/10.9.92) και Ν. 2160/93. 

ε. Το γεγονός ότι από τις διατάξεις του παρόντος ουδε- 
μία δαπάνη προκαλείται σε βάρος του Προϋπολογισμού 
του ΕΟΤ. 

στ. Την αριθ. Τ/937/11.3.99 απόφαση Υπουργού Ανά¬ 
πτυξης (ΦΕΚ αριθ. Φύλλου 44/τ.ΝΠΔΔ/12.3.99), με την ο¬ 
ποία ο Ευγένιος Γιαννακόπουλος διορίστηκε στη θέση 
του Γεν. Γραμματέα ΕΟΤ, αποφασίζουμε: 

1. Μεταβιβάζουμε στη Βασιλική Κασελάκη, Προϊσταμέ- 
νη της 2ης Γ ενικής Δ/νσηςτ ου ΕΟΤ, την αρμοδιότητα της 
υπογραφής όλων των τακτικών χρηματικών ενταλμάτων 
πληρωμής και προπληρωμής καθώς και των εντολών του 
ΕΛΛΗΝΙΚΟΥ ΟΡΓΑΝΙΣΜΟΥ ΤΟΥΡΙΣΜΟΥ. 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

2. Σε περίπτωση απουσίας ή κωλύματος θα την ανα¬ 
πληρώνει ο Φρίξος Παπαδάκης Προϊστάμενος της 
Δ/νσης ΙΑ Δ/κού. 

3. Διατηρούμε το δικαίωμα της παράλληλης άσκησης 
της μεταβιβαζόμενης αρμοδιότητας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Απριλίου 1999 

Ο Γ ενικός Γραμματέας 
ΕΥΓΕΝΙΟΣ ΓΙΑΝΝΑΚΟΠΟΥΛΟΣ 

-♦- 

Αριθ. 500749 (11) 

Τροποποίηση της 500543/8.3.99 απόφασης του Γενικού 
Γραμματέα ΕΟΤ. 

Ο ΓΕΝΙΚΟΣ ΓΡΑΜΜΑΤΕΑΣ ΤΟΥ ΕΟΤ 

Έχοντας υπόψη: 

1. Τις διατάξεις του άρθρου 1, παρ. 6, περίπτ. θ του Ν. 
2160/93 (ΦΕΚ 118/Α'). 

2. Το Π.Δ. 884/76 «περί Κανονισμού Διαρθρώσεως των 
Υπηρεσιώ ν και Καταστάσεως του Προσωπικού του ΕΟΤ», 
όπως ισχύει σήμερα. 

3. Τις διατάξεις του άρθρου 29 Ατού Ν. 1558/85 (ΦΕΚ 
137/Α/1985) «Κυβέρνηση και Κυβερνητικά Όργανα», ό¬ 
πως προστέθηκε με το άρθρο 27 του Ν. 2081/1992 (ΦΕΚ 
154/Α/1992). 

4. Τις διατάξεις του άρθρου 81 του Ν. 1982/90 «για τον 
εκσυγχρονισμό και την ανάπτυξη και άλλες διατάξεις». 

5. Το Ν. 2026/92 «περί ρυθμίσεως θεμάτων οργάνωσης 
του προσωπικού της Δημόσιας Διοίκησης και άλλες δια¬ 
τάξεις». 

6. Το Π.Δ. 475/90 «περί σύστασης Γενικών Διευθύνσεων 
στον ΕΟΤ». 


7. Το Π.Δ. 193/91 «περί τροποποίησης του Προεδρικού 
Διατάγματος 475/90». 

8. Τις διατάξεις του από 25.9. - 5.10.57 Β.Δ. «Περί εγκρί- 
σεως του Κανονισμού διενέργειας μισθώσεων, εκμισθώ- 
σεων, προμηθειών κ.λπ. υπό του ΕΟΤ». 

9. Τις διατάξεις του από 24/29 Απριλίου 1952 Β.Δ «περί 
εγκρίσεωςτου Οικονομικού Κανονισμού του ΕΟΤ». 

10. Τον Κανονισμό εκτελέσεως έργων του ΕΟΤ. 

11. Την αριθ. Τ/937/11.3.99 (ΦΕΚ 44/Τ.ΝΠΔΔ/12.3.99) α¬ 
πόφαση Υπουργού Ανάπτυξης περί διορισμού του Ευγένι¬ 
ου Γ ιαννακόπουλου στη θέση του Γενικού Γ ραμματέα ΕΟΤ. 

12. Το γεγονός ότι από την παρούσα απόφαση δεν προ- 
καλείται δημόσια δαπάνη. 

13. Την υπ’ αριθ. 500543/8.3.99 απόφαση Γεν. Γραμμα¬ 
τέα ΕΟΤ, αποφασίζουμε: 

Τροποποιούμε την υπ’ αριθ. 500543/8.3.99 απόφαση 
Γεν. Γ ραμματέα ως ακολούθως: 

1. Μεταβιβάζουμε στους Προϊσταμένους των Γενικών 
Δ/νσεων την αρμοδιότητα της υπογραφής των αποφάσε¬ 
ων έγκρισης δαπάνης μέχρι του ποσού των 500.000 δρχ. 
και μέχριτου συνολικού ποσού των 5.000.000 δρχ. το χρό¬ 
νο με την υποχρέωση της υποβολής στο Γραφείο του Γεν. 
Γ ραμματέα κάθε εξάμηνο απολογιστικής κατάστασης α¬ 
ναφορικά με τη διάθεση της ανωτέρω δαπάνης. 

2. Διευκρινίζεται ότι η ανωτέρω μεταβιβαζόμενη αρμο¬ 
διότητα μπορεί να ασκείται παράλληλα και από τον Γενι¬ 
κό Γραμματέα του ΕΟΤ. 

3. Κατά τα λοιπά εξακολουθεί να ισχύει η υπ’ αριθ. 
500543/8.3.99, απόφαση Ε.Ο.Τ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Απριλίου 1999 
Ο Γενικός Γ ραμματέας 
ΕΥΓΕΝΙΟΣ ΓΙΑΝΝΑΚΟΠΟΥΛΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ _ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ <3Π * ΡΑΧ 52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: ΙιΜρ: νννννν.βί.ρι- 
ΙΝΤΕΡΝΕΤ: ΙιοΙ.ρι· 

β-ητιβΠ: ην35 @ ΙιοΙ.ρΓ_ 

ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ~ 


ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 


ΚΕΝΤΡΙΚΗ ΥΠΗΡΕΣΙΑ 

Σολωμού 51 

Πληροφορίες δημοσιευμάτων Α.Ε. - Ε.Π.Ε. 

5225 761 


5230 841 

Πληροφορίες δημοσιευμάτων λοιπών Φ.Ε.Κ. 

5225 713 
5249 547 

Πώληση Φ.Ε.Κ. 

5239 762 

Φωτοαντίγραφα παλαιών Φ.Ε.Κ. 

5248 141 

Βιβλιοθήκη παλαιών Φ.Ε.Κ. 

5248 188 

Οδηγίες για δημοσιεύματα Α.Ε. - Ε.Π.Ε. 

5248 785 

Εγγραφή Συνδρομητών Φ.Ε.Κ. και 


αποστολή Φ.Ε.Κ. 

5248 320 


ΚΟΜΟΤΗΝΗ 


ΛΑΡΙΣΑ 

Διοικητήριο Τ.Κ. 411 10 (041) 597449 

ΚΕΡΚΥΡΑ 

Σαμαρά 13 Τ.Κ. 491 00 (0661) 89 127 / 89 120 

ΗΡΑΚΛΕΙΟ 

Πλ. Ελευθερίας 1, Τ.Κ. 711 10 (081) 396 223 

ΛΕΣΒΟΣ 

Πλ. Κωνσταντινουπόλεως Τ.Κ. 811 00 Μυτιλήνη 

(0251) 46 888/47 533 


(031) 423 956 
4135228 
(061) 6381 100 
(0651) 87215 

(0531) 22 858 
(041) 597449 
(0661)89 127/89 120 
(081) 396 223 


ΤΙΜΗ ΦΥΛΛΩΝ - Μέχρι 8 σελίδες 200 δρχ. 

ΕΦΗΜΕΡΙΔΟΣΤΗΣ ΚΥΒΕΡΝΗΣΕΩΣ _ Λ - ο πρ χί?;ρ.ο και άνω ιτα 


- Από 8 σελίδ ες και άνω προσαύξηση 100 δρχ. ανά 8σέλιδο ή μέρος αυτού 

ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 


Κ.Α.Ε. Προϋπολογισμού 
2531 


Κ.Α.Ε. εσόδου υπέρ 
ΤΑΠΕΤ 3512 


Α'(Νόμοι, Π.Δ., Συμβάσεις κ.λπ.) 60.000 δρχ. 3.000 Ορχ. 

Β'(Υπουργικές αποφάσεις κ.λπ.) 70.000 » . 3.500 ” ’ 

Γ (Διορισμοί, απολύσεις κ.λπ. Δημ, Υπαλλήλων) 15.000 » . '^Ο » . 

Δ'(Απαλλοτριώσεις, πολεοδομία κ.λπ.) 70.000 » . 3.500 » . 

Αναπτυξιακών Πράξεων (Τ.Α.Π.Σ.) 30.000 » . 1-^00 ” ’ 

Ν.Π.ΔΔ. (Διορισμοί κ,λπ. προσωπικού Ν.Π.Δ.Δ.) 15.000 » . 750 » . 

Παράρτημα (Προκηρύξεις θέσεων ΔΕΠ κ.τλ.) 5.000 » . 250 » . 

Δελτίο Βιομηχανικής Ιδιοκτησίας (Δ.Ε.Β.Ι.) 10.000 » . 500 >■ . 

Ανωτάτου Ειδικού Δικαστηρίου (Α.Ε.Δ.) 3.000 » . 150 >■ . 

Προκηρύξεων Α.Σ.Ε.Π. 10 000 » . 500 » . 

Ανωνύμων Εταιρειών & Ε.Π.Ε. ___ 250.000 » . _ 12.500 » . _ 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 250.000 >· _ 12 · 500 * · 

* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται, πέραν των ανωτέρω αναφερομένων ποσών, με τα ταχυδρομικά τέλη και μπορεί 
να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου. 

*Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 

συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα δι πλοτύπων, ταχυδρομικές επιταγές και χρηματικά γραμμάτια δεν γίνονται δεκτά. _ 

Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00 - | 

(ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ) 







